**B Priloga PŠR:**

**Učilnice**

* V učilnico vstopajo, ko so jo učenci, ki so bili prej v njej, zapustili.
* V učilnici se ne lovijo in ne sedijo na okenskih policah, v času malice sedijo za mizo.
* Če malicajo v učilnici, mize za sabo pospravijo in pobrišejo, odpadke odvržejo v ustrezen koš, embalažo pa vrnejo v kuhinjo. Po razdelitvi malice 10 minut ne odhajajo iz učilnice in jo pojejo do konca v učilnici.
* Med poukom ne žvečijo.

**Knjižnica**

* Uporabniki knjižnice si lahko v knjižnici knjižnično gradivo izposodijo ali ga uporabljajo samo v čitalnici. Knjižnica ima tudi računalnike, ki so namenjeni potrebam pouka in pisanju seminarskih ter raziskovalnih nalog.
* Uporabnik je dolžan z gradivom ravnati tako, da ga ne poškoduje. Ob vpisu je vsak član seznanjen s knjižničnim redom, ki visi na vidnem mestu v knjižnici in ga je dolžan spoštovati.
* Knjižnica ima tudi učbeniški sklad. Glede na pravočasno oddane naročilnice si lahko učenci izposodijo učbenike iz učbeniškega sklada.

**Računalniška učilnica**

* Učenci pred začetkom pouka v računalniški učilnici počakajo pred učilnico in vstopijo le ob spremstvu odgovornega učitelja.
* Učenci delajo po navodilih in uporabljajo samo s programom in navodili predvideno programsko opremo.
* V nastavitve računalnika učenci ne posegajo.
* Vsako nepravilnost v delovanju računalnika takoj javijo učitelju.
* V učilnici ne uporabljajo svojih USB ključkov, CD in DVD nosilcev (razen v predhodnem dogovoru z učiteljem).
* S spletnih strežnikov, USB ključkov in zgoščenk ne nameščajo programske opreme.
* Namerne poškodbe na računalniški opremi plačajo po veljavnem ceniku.
* Vsako nepravilnost v delovanju računalnika takoj javijo učitelju.
* Opremo zapustijo tako, kot so jo dobili – skrbijo, da je ne poškodujejo (npr. slušalke ipd.). Ob odhodu iz računalniške učilnice zagotovijo, da je ta pospravljena in stoli poravnani.

**Jedilnica**

* Dežurni učenci razdelijo prtičke, preden razdelijo hrano.
* Dežurni učenci posameznih razredov po malici za sabo pospravijo in pobrišejo omizje svojega razreda ali poravnajo prte.
* V jedilnico prihajajo učenci v spremstvu učiteljev, ki so odgovorni zanje v izbranem času, razen v času kosila od 5. razreda naprej.
* Učenci torbe odložijo v VP, pred vhodom v jedilnico.
* Učenci se pri čakanju na kosilo in pri jedi kulturno obnašajo, se ne prerivajo.
* S hrano ravnajo spoštljivo. Učenci vzamejo toliko hrane, kolikor je bodo lahko pojedli.
* Kosilo se poje v jedilnici. Sadje otroci lahko odnesejo v razred.
* Po kosilu učenci pospravijo pladnje, ostanke hrane in odpadne embalaže in poravnajo prte.
* V jedilnici so v času kosila le učenci, ki jedo.
* Hrano uživajo sede, s primernim odnosom do hrane in pazljivim ravnanjem s posodo in  z jedilnim priborom.
* Kosovno hrano (sadje, čokoladica ipd.), ki jim ostane, pospravijo v torbo in jo odnesejo domov ali jo pustijo na pladnju.
* Po malici in kosilu zapustijo prostor čist in urejen.
* Odpadke sortirajo po navodilih.
* Ostanke od kosila in pribor ter pladnje po kosilu pospravi vsak sam in jih ustrezno sortira.
* Do osebja v kuhinji se vedejo spoštljivo.

**Telovadnica**

* V telovadnico smejo učenci vstopiti le v prisotnosti učitelja.
* V kabinet vstopajo z dovoljenjem učitelja.
* V telovadnici ne žvečijo.
* V telovadnico ni dovoljeno prinašati hrane.
* Učenci z dolgimi lasmi imajo le-te spete, da jih ne ovirajo pri delu.
* Učenci, ki bodo začeli s poukom športno vzgojo, počakajo, da se učenci, ki so imeli športno vzgojo predhodno uro, preoblečejo in zapustijo garderobo. Učenci v garderobi odložijo obleko ter se preoblečejo v športno opremo. Učitelja počakajo pred vhodom v telovadnico. V telovadnico stopijo skupaj z učiteljem.
* Učenci zapustijo telovadnico šele, ko so pospravljeni vsi rekviziti in z dovoljenjem učitelja.
* V garderobah se preoblečejo in takoj zapustijo garderobe, da se lahko za športno vzgojo pripravijo še drugi učenci.

**Športno igrišče**

* Učenci upoštevajo navodila učiteljev in navila uporabe igrišča.
* Skrbijo za red in čistočo igrišča, glede nevarnih predmetov opozorijo učitelja.